
                                                                                                                           08 mai 2017
 Comunicat privind  poziția Consiliului Superior al Magistraturii asupra declarației Comitetului Executiv al Rețelei Europene a Comisiilor Judiciare (RECJ) referitoare la reformele judiciare din Polonia
 

           
            În şedinţa din data de 04 mai 2017, Plenul Consiliului Superior al Magistraturii a hotărât exprimarea unei poziţii cu privire la reformele judiciare din Polonia, după cum urmează:

 „ În contextul situaţiei recente din Polonia, având în vedere preconizatele modificări legislative de natură a afecta independenţa, compunerea şi funcţionarea Consiliului Naţional Judiciar din Polonia (Krajowa Rada Sadownictwa- KRS), Consiliul Superior al Magistraturii susţine în totalitate opinia adoptată de Comitetul Executiv al Reţelei Europene a Consiliilor Judiciare, în sensul menţinerii sistemului actual de numire al KRS şi de garantare, şi în acest fel, a independenţei sistemului judiciar polonez. Consiliul Superior al Magistraturii îşi reafirmă, şi cu acest prilej, preocuparea pentru apărarea independenţei sistemului judiciar ca valoare primordială a statului de drept, în acord cu standardele europene şi pentru respectarea principiului separaţiei puterilor în stat.”

